Kolmandaks on tegemist nii mastaapse projektiga, et see mõjutab turgu üldiselt.  Financial Timesi kohaselt toodetakse praegu maailmas umbes 250 miljonit uut arvutit aastas, kui see projekt täismahus käima läheb, võib nende arvutite hulk moodustada umbes 10% kogu maailmas toodetavatest arvutitest. Päris mitmed tootjad (nt OLPC tootja  Quanta,  ASUS) plaanivad lähiajal turule tulla ilmselt sellest projektist inspiratsiooni saanud toodetega - sülearvutitega, mis pole küll tänapäeva tehnoloogia mõttes võimsad, aga on kerged, odavad ja töökindlad. Ja teevad ikkagi ära kõik, mida kasutajal igapäevaselt tarvis läheb.